stanford-oval/wikipedia huggingface dataset:
Helvetin enkelit

| Helvetin enkelit |
| --- | --- |

Perustettu:  1948  Yhdysvallat
Vuodet toiminnassa:  1948–
Alue:  koko maailma
Alkuperä:  P.O.B.O.B. (The Pissed Off Bastards Of Bloomington)
Kilpailijat:  Bandidos Outlaws Rock Machine Motorcycle Club Loners Motorcycle Club
Helvetin Enkelien New Yorkin päämaja.
Helvetin Enkeleiden jäsen ajamassa moottoripyörällä.
Helvetin enkelit (engl. Hells Angels Motorcycle Club, HAMC) on kansainvälinen moottoripyöräkerho, jonka ensimmäinen chapter (aluekerho) perustettiin vuonna 1948 Kalifornian Fontanassa Yhdysvalloissa. Kerhoon kuuluu arviolta noin 1 800 jäsentä 22 maasta.
Helvetin enkelit käyttävät Harley-Davidson -moottoripyöriä.
Muun muassa Yhdysvaltain oikeusviranomaisten, Suomen poliisin ja Interpolin mukaan Helvetin enkelit on rikollisjärjestö, mutta järjestön edustajat sanovat HAMC:tä moottoripyöräkerhoksi. Helvetin enkelit liitetään julkisuudessa muun muassa huumekauppaan, väkivaltarikoksiin, kiristykseen, väkivaltaiseen velkojen perintään ja talousrikoksiin.
Helvetin enkelit peittelevät aktiivisesti rikollista toimintaansa. Helvetin enkelien jäsenen on täytettävä tietyt ehdot ja vaiettava kerhon asioista.
1%-kerho

Helvetin enkelit on niin kutsuttu 1%-moottoripyöräkerho. Termi tulee American Motorcyclist Associationin (AMA) antamasta julkilausumasta, jonka mukaan "99 prosenttia moottoripyöräilijöistä on kunnollisia, lakia noudattavia kansalaisia". AMA halusi tehdä julkisesti selvän pesäeron Hollisterissa 4. heinäkuuta 1947 tapahtuneeseen mellakkaan osallistuneisiin moottoripyöräilijöihin.
Monet moottoripyöräilijät katsoivat tiedotusvälineiden suuresti liioitelleen Hollisterin järjestyshäiriöitä, ja AMA:n mielistelevän mediaa. Vastalauseeksi he ilmoittivat kuuluvansa tuohon yhteen prosenttiin. Tämän Yhdysvaltain pyöräilijöiden keskinäisen sanailun muistona eräiden MC-kerhojen, kuten Hells Angelsin jäsenet käyttävät järjestön tunnuksissa ja liiveissä yhden prosentin merkkiä (1%).
Julkinen kuva

Julkinen keskustelu Helvetin enkeleistä liittyy miltei aina järjestön rikolliseen leimaan. Kanadan keskusrikospoliisi (CISC) ilmoittaa sikäläisten Helvetin enkelien pyörittävän merkittävää rikollista liiketoimintaa prostituution, petosten ja kiristysten alalla, pääasiallisena tulonlähteenä huumeet. Poliisi on Suomessa ratsannut Hells Angelsin kerhotiloja moneen kertaan. Helvetin enkelien tiedetään pyörittävän Yhdysvalloissa suurta huumekauppaa.
Helvetin enkelit itse ilmoittavat olevansa ainoastaan moottoripyöräkerho, ei epämääräinen jengi. He muun muassa katsovat viranomaisten ja Hollywoodin elokuvateollisuuden mustamaalaavan heitä. Moniin muihin kerhoihin verraten Helvetin enkelit ovatkin korostetun tarkkoja julkisuuskuvastaan ja pysyttelevät mahdollisuuksien mukaan pois hankaluuksista ja isoista uutisista. Kerho itse sanoo olevansa lakia noudattava, vaikka joukossa onkin rikollisia. Esimerkiksi Kanadan Vancouverissa Helvetin enkelit vievät joululahjoja köyhille lapsille.
Kirjallisuutta

Hunter S. Thompson: Helvetin enkelit.  Sammakko, 2007.  ISBN 9789524830140
Ralph "Sonny" Barger, Keith Zimmerman, Kent Zimmerman: Sonny Bargerin elämä ja The Hell’s Angels Motorcycle Club.  Opus Liberum, 2008.  ISBN 978-952-5800-00-5
Lasse Wierup & Matti Larsson: Ruotsin mafia – prosetti-, vankila- ja siirtolaisjengit lahden takana.  Johnny Kniga Kustannus, 2007.  ISBN 978-951-0-37805-2
Aiheesta muualla

Kuvia tai muita tiedostoja aiheesta Helvetin enkelit Wikimedia Commonsissa
Hells Angels MC World (englanniksi)
Lista Helvetin enkelien sivuista (englanniksi)
YLEn Elävä arkisto: Hells Angels - rikollinen veljeskunta?
Suomi–Ruotsi-maaottelu 1977

Suomi–Ruotsi-maaottelu vuonna 1977 miesten ja naisten joukkueilla käytiin Tukholman Olympiastadionilla 27. ja 28. elokuuta.
Tulokset > Miehet > Lisätietoa

taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
lajeissa pisteet: 7,5,4,3,2,1; viestissä pisteet 5,2
maksaneita katsojia oli molempina päivinä noin 15000
seiväshypyssä Suomen Pudas ei pääsyt yli aloituskorkeudestaan
10000 metrin voitaja Wallin sai 10.000 kruunua palkiona ruotsalaiselta liikemieheltä, joka lupasi summan sille ruotsalaiselle joka voittaa Suomi-maaottelussa kolmiloikan, 10000 m:n juoksun, tai keihäänheiton. Viimeisin ruotsalaisvoitto näissä lajeissa on em. järjestyksessä vuodelta 1971, 1968, ja 1960.
5000 metrin juoksun suomalaiskolmoisvoitto oli tähän mennessä ylivoimaisin. Edelliset kolmoisvoitot vuosilta 1976, 1971, 1969, 1958, 1957, ja 1956. Ruotsalaisten kolmoisvoitto on vuodelta 1964.
Tulokset > Naiset

| Lopputulokset | pisteet |
| --- | --- |
Suomi: 86
Ruotsi: 69
| Laji | 1>  | 2>  | 3>  | 4>  |
| --- | --- | --- | --- | --- |
| 100 m | L. Haglund (R) 11,45 | M-L. Pursiainen (S) 11,68 | H. Pihl (R) 11,82 | H. Laihorinne (S) 12,01 |
| 200 m | L. Haglund (R) 24,09 | B. Lindström (S) 24,72 | M-L. Pursiainen (S) 24,97 | L. Wallin (R) 25,01 |
| 400 m | B. Lindström (S) 54,20 | Y. Hannus (S) 55,02 | A. Davidsson (R) 55,18 | E. Pettersson (R) 56,12 |
| 800 m | M. Simonsson (R) 2.10,5 | L. Bergstrom (R) 2.10,6 | A. Virkberg (S) 2.11,1 | M. Aarniola (S) (S) 2.16,0 |
| 1500 m | S. Tyynelä (S) 4.23,0 | A. Virkberg (S) 4.25,1 | L. Hjalmarsson (R) 4.28,5 | E. Gustafsson (R) 4.30,7 |
| 3000 m | E. Gustafsson (R) 9.19,5 | A. Sundstro (R) 9.21,8 | S. Tyynelä (S) 9.24,8 | I. Paukkonen (S) 9.29,7 |
| 100 m aidat | U. Lempiäinen (S) 14,12 | H. Pihl (R) 14,16 | L. Spoof (S) 14,58 | A-L. Skoglund (R) 14,66 |
| 400 m aidat | A. Aren (R) 60,14 | T. Helander (S) 61,16 | H. Parkkonen (S) 63,19 | L. Gustavsson (R) 68,92 |
| 4 x 100 m viesti | Suomi (Laihorinne, Pursiainen, Hannus, Lindström)  45,32 | - |  |  |
| 4 x 400 m viesti | Ruotsi (Davidsson, Rönnbrandt, Wallin, Aren) 3.40,5 | Suomi (Hannus, Heinonen, Kostiainen, Lindström) 3.40,6 |  |  |
| Korkeus | S. Sundqvist (S) 181 | A. Tånnander (R) 178 | C. Andersson (R) 170 | L. Leppäkangas (S) 165 |
| Pituus | P. Helenius (S) 623 | L. Johansson (R) 599 | L. Pylkkänen (S) 588 | T. Puskas (R) 584 |
| Kuula | R. Metso (S) 15,65 | T. Kivi (S) 15,44 | I. Wehmonen (R) 14,72 | G. Johansson (R) 13,96 |
| Kiekko | S. Salminen (S) 50,76 | U. Lundholm (S) 48,46 | I. Wehmonen (R) 47,58 | G. Johansson (R) 44,86 |
| Keihäs | R. Metso (S) 56,68 | Å. Westman (R) 54,82 | A. Virkkala (S) 50,98 | M. Marmgren (R) 49,72 |
Tulokset > Naiset > Lisätietoa

taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
Lajeissa pisteet 5, 3, 2, 1 ja viestissä pisteet 5, 2
Pikaviestissä Ruotsin viestijoukkue hylättiin viestikapulan putoamisen johdosta
Naisten 3000 metrin juoksussa Sinikka Tyynelä oli ottamassa ylivoimaista voittoa kilpailussa, kun hän luullessaan tulleensa maaliin pysähtyikin "kalkkiviivoille" noin viiden metrin päähän maaliviivasta, jolta muuten puuttui maalinauha. Tukholman Olympiastadionin juoksuradan pituus on vain 380 metriä, joten juoksun maali on epätavallisen pitkällä pääsuoran päässä. Virheen havaittuaan Tyynelä ehti vasta kolmantena maaliin.
Tonel

| 0 | 1 | 2 |
| --- | --- | --- |

Henkilötiedot
Koko nimi: António Leonel Vilar Nogueira Sousa
Syntymäaika: 13. huhtikuuta 1980 (ikä 44)
Syntymäpaikka: Lourosa, Portugali
Pelipaikka: keskuspuolustaja
Pituus: 185 cm
Seura
Seura: Dinamo Zagreb
Pelinumero: 13
Junioriseurat
1994–1995 1995–1996 1996–1997 1997–1999: Sporting Espinho Porto Sporting Espinho Porto
Seurat
| Vuodet | Seura | O (M) |
| 1999–2001 2001–2004 2004–2005 2005–2010 2010– | Porto B → Académica (laina) Marítimo Sporting Dinamo Zagreb | 40 (1) 112 (9) 28 (1) 117 (11) 22 (2) |
Maajoukkue
| 2006– | Portugali | 2 (0) |
 Seurajoukkueuran tilastot kattavat vain kansalliset sarjat, päivitetty 20. heinäkuuta 2011.  Maajoukkueuran tilastot päivitetty 11. maaliskuuta 2010.
António Leonel Vilar Nogueira Sousa eli Tonel (s. 13. huhtikuuta 1980 Lourosa, Portugali) on portugalilainen jalkapalloilija. Hän edustaa kroatialaista Dinamo Zagrebia ja on pelipaikaltaan keskuspuolustaja.
Seurajoukkueura

Tonel on Porton junioriakatemian kasvatti. Ensiesiintymisensä ammattilaisurallaan hän teki kaudella 2000–2001, kun hänet lainattiin Académica de Coimbraan. Hän pelasi joukkueessa yhteensä kolme kautta ja siirtyi sitten kesällä 2008 Marítimoon. Osana kauppaa brasilialaissyntyinen Pepe siirtyi Portoon.
Tonel pelasi Marítimossa kokonaisuudessaan hyvän kauden ja pääsi pelaamaan myös eurokentillä, kun joukkue karsi paikasta Uefa-cupin lohkovaiheeseen. Otteluita kauden aikana maan pääsarjassa kertyi 28, joissa hän teki yhden maalin. Tonel pelasi yhdessä Mitchell van der Gaagiin kanssa puolustuksen keskustassa ja nousi joukkueen johtohahmoksi kauden aikana.
Hyvän kautensa jälkeen Marítimossa hän siirtyi Sporting Clube de Portugaliin 500 000 euron siirtokorvauksella, ja sopimus oli kolmivuotinen. Myöhemmin urallaan hän jatkoi sopimustaan joukkueen kanssa vuoteen 2011. Kaudella 2007–2008 Tonel teki viisi maalia, joista yksi tuli Mestarien liigan ottelussa ukrainalaista Dynamo Kiovaa vastaan. Sporting voitti ottelun 2–1.
Loukkaannuttuaan lokakuussa 2008 ottelussa Paços de Ferreiraa vastaan hän menetti pelipaikkansa nuorelle Daniel Carriçolle eikä onnistunut enää nousemaan avauskokoonpanoon loppukauden aikana. Seuraavalla kaudella Tonel onnistui jälleen nousemaan pelaavaan kokoonpanoon.
Maajoukkueura

Tonel teki ensiesiintymisensä Portugalin maajoukkueessa 15. marraskuuta 2006 pelatussa karsintaottelussa Kazakstania vastaan. Toisen ottelunsa hän pelasi vähän yli kolme vuotta myöhemmin 3. maaliskuuta 2010 Kiinaa vastaan saatuaan kutsun viime hetkellä loukkaantuneen Ricardo Carvalhon tilalle.
Aiheesta muualla

Esittely ja tilastot Zerozero-sivustolla
Donk (pelaaja)

| donk |
| --- | --- |
 Donk vuonna 2023.
Henkilötiedot
Koko nimi:  Danil Kryškovets
Syntynyt: 25. tammikuuta 2007 (ikä 18)
Kansalaisuus:   Venäjä
Ammatti:  ammattipelaaja
Elektronisen urheilun pelaaja
Pelaajanimi:  donk
Aktiivisena:  2021–
Nyk. joukkue:  Team Spirit
Rooli:  entry fragger
Peli:  Counter-Strike 2
Mestaruudet:  BetBoom Dacha Dubai 2023, IEM Katowice 2024, BLAST Premier: Spring Final 2024, BetBoom Dacha Belgrade 2024 #2, Perfect World Shanghai Major 2024
Ammattilaisjoukkueet

 2021–2023 :  Team Spirit Academy
 2023– :  Team Spirit
Palkinnot
 6× HLTV-MVP, 1× HLTV TOP 20 -sijoitus 
Danil ”donk” Kryškovets (ven. Данил Крышковец; s. 25. tammikuuta 2007) on venäläinen Counter-Strike 2 -ammattilainen. Hän on edustanut koko ammattilaisuransa Team Spirit -joukkuetta, ensin akatemiajoukkuetta ja myöhemmin ammattilaisjoukkuetta heinäkuusta 2023. Hän voitti joulukuussa 2024 toisen Counter-Strike 2:ssa järjestetyn major-turnauksen, Perfect World Shanghai Majorin, ja hänet valittiin sen parhaaksi pelaajaksi. Kryškovets valittiin myös HLTV:n vuoden 2024 parhaaksi pelaajaksi.
Ura

Kryškovets siirrettiin ammattilaisjoukkueeseen heinäkuussa 2023. Joukkue voitti vuoden lopulla BetBoom Dacha Dubai 2023 -turnauksen, ja Kryškovets valittiin turnauksen parhaaksi pelaajaksi 1,31 turnauskeskiarvollaan.
Kryškovets pelasi helmikuussa 2024 ammattilaisuransa ensimmäisen merkittävän turnauksen, IEM Katowicen. Spirit voitti turnauksen, ja Kryškovets valittiin turnauksen parhaaksi pelaajaksi. Hän oli finaalin jokaisessa ottelussa FaZe Clania vastaan ylivoimaisesti paras pelaaja ja sai yhteensä 1,93 finaalikeskiarvon; avauskartassa hän sai 32 tappoa, toisessa 24 ja viimeisessä 26. Kryškovets sai turnauksessa kaikkien aikojen parhaan tehoa ja vaikutusta ilmaisevan impact-lukeman tuloksen 2,10 jaetulla Nikola ”NiKo” Kovačin tuloksella ESL One New York 2017 -turnauksesta.
Spirit sai hopeaa BetBoom Dacha Belgrade 2024 -turnauksesta maaliskuussa, ja Kryškovets valittiin turnauksen parhaaksi pelaajaksi 1,47 turnauskeskiarvollaan ja 1,77 impact-lukemalla. Finaalissa Mouzia vastaan hän sai joukkueensa ainoana pelaajana yli yhden keskiarvon ja sai kaikki kartaat mukaan luettuina eniten tappoja kaikista finalisteista. Seuraavaksi joukkue voitti BLAST Premier: Spring Final 2024 -turnauksen noin kuukauden kuluttua. Kryškovets valittiin jälleen turnauksen parhaaksi pelaajaksi, kun hän sai 1,33 turnauskeskiarvon. Hän sai finaalin eniten tappoja Natus Vincereä vastaan kaikki kartat mukaan luettuina. Kryškovets valittiin viidennen kerran turnauksen parhaaksi pelaajaksi BetBoom Dacha Belgrade Season 2 -turnauksesta syyskuussa. Se oli lajissaan kolmas BetBoom Dacha -turnauksissa putkeen.
Kryškovets voitti Team Spiritin kanssa joulukuussa 2024 toisen Counter-Strike 2:ssa järjestetyn major-turnauksen, Perfect World Shanghai Majorin, ja hänet valittiin sen parhaaksi pelaajaksi. Kryškovetsista tuli myös historian nuorin major-voittaja ja niin ikään parhaaksi valittu pelaaja. Finaalissa FaZe Clania vastaan hän sai 69 tappoa ja kuoli 44 kertaa, mistä seurasi keskiarvo 1,67. Hän pelasi turnauksessa yhteensä 14 karttaa, ja hänen yhteiskeskiarvonsa 1,49 on majorhistorian suurin parhaaksi pelaajaksi valittujen keskuudessa.
HLTV valitsi Kryškovetsin vuoden 2024 parhaaksi pelaajaksi.
Saavutukset

| --- | --- |
 MVP BetBoom Dacha  Intel Extreme Masters Katowice 2024  BetBoom Dacha Belgrade 2024  BLAST Premier Spring Final 2024  BetBoom Dacha Belgrade Season 2  Perfect World Shanghai Major 2024 Muut Sija 1. HLTV TOP 20 -arvioinnissa vuonna 2024. :  Ennätykset Jaetulla sijalla Nikola ”NiKo” Kovačin kanssa korkeimman suuressa tapahtumassa saadun impact-lukeman kanssa (1.70).  Historian nuorin pelaaja, joka on saanut MVP-palkinnon suuresta tapahtumasta.  Historian nuorin major-turnauksen voittanut pelaaja.  Historian nuorin MVP-palkinnon major-turnauksesta saanut pelaaja.  Majoreiden MVP-historian suurin turnauskeskiarvo (1,49).  Historian toiseksi nuorin pelaaja, joka on saanut MVP-tittelin.
Ruostuminen

Puhkiruostunut rautaesine.
Ruostuminen kemiallisesti.
Ruostumisella tarkoitetaan raudan, käytännössä useimmiten teräksen, korroosiota. Ruoste on ainetta, joka muodostuu rauta-atomien hapettuessa veden ja hapen vaikutuksesta. Se on seos raudan oksideja ja hydroksideja.
Ruosteen muodostuminen

Rautaa esiintyy luonnossa muun muassa hematiittina, joka on rauta(III)oksidia, ja pelkistetty rauta reagoi hapen ja veden kanssa pyrkien palautumaan samaan muotoon. Näin ollen rauta ruostuu happipitoisessa vedessä ja kosteassa ilmassa. Ilmassa, jonka suhteellinen kosteus on alle 60 prosenttia, rauta ei ruostu. Täysin puhdas rautapinta pysyy pitkään muuttumattomana kosteammassakin ilmassa.
Rautaa löytyy luonnossa hematiitista rautaoksidina, ja puhdas rauta pyrkii palautumaan samaan muotoon. Ruosteen muodostuminen voidaan jakaa kolmeen osaan: rauta(II)-ionien muodostumiseen, hydroksidi-ionien muodostumiseen ja niiden molempien sekä hapen reaktioon, jossa ruoste muodostuu.
Raudan ja veden välillä tapahtuu sähkökemiallinen prosessi, jossa rauta-atomit hapettuvat rauta(II)-ioneiksi:
Luovutetut elektronit kulkevat paljon liuennutta happea sisältävien vesipisaroiden reunoilla. Ne pelkistävät veden ja hapen hydroksidi-ioneiksi:
Hydroksidi-ionit reagoivat rauta(II)-ionien ja veteen liuenneen hapen kanssa muodostaen rauta(III)oksidia:
Näin ollen ruoste on lopulta hydratoitunutta rauta(III)oksidia. Se on vesi- ja ilmahuokoista, joten muodostunut ruostekerros ei suojaa koko rautakappaletta, joka muuttuu ajan myötä kokonaan ruosteeksi.
Korroosio tapahtuu nopeammin merivedessä kuin makeassa vedessä Na+- ja Cl--ionien takia, jotka saavat liuoksen johtamaan paremmin sähköä. Myös hapot edesauttavat ruostumista.
Ruostumisen ehkäiseminen > Katodinen suojaus

Katodinen suojaus estää raudan galvaanista korroosiota tekemällä siitä sähkökemiallisen kennon katodin. Tällöin rauta pinnoitetaan uhrimetallilla (anodilla), joka syöpyy raudan sijaan. Eri metallit asettuvat eri uhri-/suojattumetalli järjestykseen eri olosuhteissa.Sinkki, alumiini ja magnesium ovat metalleja, jotka toimivat normaalioloissa rautaan nähden anodeina ja täten kykenevät suojaamaan sitä ruostumiselta.
Ruostumisen ehkäiseminen > Sinistys

Sinistyksellä voidaan ehkäistä pienempien teräsesineiden, kuten aseiden, ruostumista. Sinistettyä terästä tulee kuitenkin huoltaa vettä hylkivällä rasvalla pinnoitteen kulumisen estämiseksi.
Ruostumisen ehkäiseminen > Suojauspinnoite

Ruosteenestoon sopii myös muu metallin ympäristöstä eristävä aine, kuten maali.
Betoni emäksisenä komponenttina suojaa rautaa ruostumiselta. Jos ruostumista betonista huolimatta tapahtuu, saattaa muodostunut ruoste, rautaa tilaa vievämpänä, aiheuttaa betonirakenteeseen halkeamia. Ruostunut betoniraudoitus myös heikentää rakennelujuutta.
Ruosteen poisto

Kevyttä ruostetta voidaan poistaa etikalla joko liottamalla tai etikkakääreillä.
Vahvempaa ruostetta voi poistaa mekaanisesti, kemiallisesti (esim. fosforihappo) tai elektrolyysillä.
Ruostepinta suojapinnoitteena

Arkkitehtuurissa ja teräsrakentamisessa on ryhdytty käyttämään julkisivu- ja runkomateriaalina ruostepintaista säänkestävää terästä, jonka pintaan muodostuva tiivis oksidikerros estää korroosion jatkumisen syvemmälle. Tekniikan edelläkävijänä toimi amerikansuomalainen arkkitehti Eero Saarinen, joka käytti sitä ensi kerran vuonna 1963 valmistuneessa John Deere -traktoriyhtiön pääkonttorissa Yhdysvaltojen Illinois’ssa.
Autojen ruostuminen

Auton ruostumisen ehkäisemiseksi auto täytyy pestä ja vahata säännöllisin väliajoin. Vaha muodostaa suojaavan pinnan. Auton pohjasta kannattaa poistaa lika, joka saattaa sitoa kosteutta. Talvisin, jolloin tiesuola edesauttaa autojen korroosiota, auton peseminen on tärkeämpää kuin kesällä.
Auton säilyttäminen talvisin avokatoksessa aiheuttaa vähemmän korroosiota kuin sen säilyttäminen lämpimässä tallissa, jos autolla ajetaan päivittäin. Tämä johtuu siitä, että ajettaessa ulkona jäähtynyt auto sisälle talliin, kylmän auton pintoihin tiivistyy kosteutta, joka kiihdyttää ruostumista. Lisäksi lämmin talli kiihdyttää reaktiota entisestään.lähde?
Sisämaassa käytettyjen autojen metalliosat ovat usein paremmassa kunnossa kuin rannikoilla käytettyjen autojen. Tämä johtuu rannikoiden kosteammasta ja suolapitoisemmasta ilmasta.
Ruostumiselta suojaa parhaiten auton ruosteenestokäsittely.
Nykyään yhä suurempi osan auton rakenteista valmistetaan galvanoidusta teräksestä, joka on vähemmän korroosioaltista.lähde?
Tutkimukset ovat osoittaneet, että ruoste auton korirakenteissa heikentää sen kolariturvallisuutta merkittävästi.
Aiheesta muualla

Kuvia tai muita tiedostoja aiheesta Ruostuminen Wikimedia Commonsissa
Ruosteinen Mercedez-Benz W123 200d
Kitty Marion

Kitty Marion pidätyskuvassa 1913.
Kitty Marion (12. maaliskuuta 1871 – 9. lokakuuta 1944) oli saksalaissyntyinen näyttelijä, aktivisti ja suffragetti. Alun perin hän oli nimeltään Katherina Maria Schäfer. Marion muutti Lontooseen Englantiin vuonna 1886, jolloin hän oli 15-vuotias.
Marion sai jonkin verran näkyvyyttä, kun hän lauloi music hall -teattereissa ympäri Britteinsaarta 1800-luvun lopulla. Tunnetuksi Marion tuli siitä, että hän puolusti varietee-alalla toimivia naisia riistoa vastaan. Marion liittyi vuonna 1908 WSPU:hun (Women’s Social and Political Union) eli Naisten sosiaaliseen ja poliittiseen liittoon ja ryhtyi myymään järjestön lehteä nimeltä Votes for Women, joka ajoi naisten äänioikeutta. Britanniassa Kitty Marionista tuli näkyvä äänioikeusaktivisti, kun hän osallistui kansalaisoikeusprotesteihin, mukaan lukien mellakointi ja tuhopoltot. Marion pidätettiin lukuisia kertoja. Vankilassa Marion ryhtyi syömälakkoon, ja häntä pakkosyötettiin jopa 232 kertaa. Rajusta toimenpiteestä hän kertoo julkaisemattomissa muistelmissaan: ”Sanat eivät riitä kuvaamaan pakkosyöttämisen aiheuttamaa hirvittävää kuvotuksen tunnetta.”
Kitty Marion muutti Yhdysvaltoihin, kun ensimmäinen maailmansota alkoi. USA:ssa Marion liittyi ryhmään, joka kauppasi ehkäisyoikeusasioita ajavan Margaret Sangerin lehteä Birth Control Review. Sitkeys ja kuuluva ääni olivat eduksi myyntityössä. Äänensä avulla Kitty sai ihmiset kiinnittämään huomiota syntyvyyden säännöstelyyn. Toisin kuin Britanniassa, Yhdysvalloissa Marion turvautui vähemmän väkivaltaan oikeuksien edistämisen puolesta. Siitä huolimatta Kitty Marion pidätettiin lukuisat kerrat sen vuoksi, että hän markkinoi ehkäisyasioita.
Varhaiset vuodet

Katherina Maria Schäfer syntyi Rietbergissä Westfalenissa Saksassa maaliskuun 12. päivänä 1871. Kittyn äiti menehtyi tuberkuloosiin, kun tyttö oli vasta kahden vanha. Gustav-isä avioitui uudelleen, mutta kun Kitty oli kuusivuotias, myös äitipuoli kuoli niin ikään tuberkuloosiin. Isä kaltoinkohteli tytärtä ja vihasi tämän punaista tukkaa. Kaltoinkohtelu ei kuitenkaan jäänyt huomaamatta: Kittyn setä lähetti hänet lopulta asumaan Englantiin tädin, sedän ja serkkujen luo, jotta tämä pääsi pakoon isänsä väkivaltaisuutta. Sukulaisten luona hän oppi englannin nopeasti.
Ura > Ura näyttämöllä

Jo lapsesta saakka Kitty Marion rakasti laulamista ja tanssia, sillä kumpikin sujui häneltä helposti. Pian Englantiin muuttamisen jälkeen hän alkoi esiintyä pantomiimeissa. Hän oli kuin kotonaan Lontoon music hall -teattereissa. Varietee-esitykset sisälsivät lauluja ja ajankohtaisia asioita repostelevia sketsejä: "Sen ajan internet". Viktoriaanisen aikakauden yleiseen ilmapiiriin verrattuna music hall -teattereiden maailma oli avoimempi, moniulotteisempi ja vapaamielisempi. Alkuun Marionin näyttämöroolit olivat niin pieniä, ettei häntä edes mainittu käsiohjelmassa. Vähitellen hän pääsi mukaan kuoroihin, pikkurooleihin ja pääroolia esittävien näyttelijöiden sijaiseksi kiertueille.
Lopulta Marionin merkittävimmäksi rooliksi music hall -alalla muodostui kuitenkin naisten puolustaminen ja heidän asemansa parantaminen, kapinointi alan mädännäisyyttä kohtaan. Naisia pahoinpideltiin, ja työolot olivat ankarat ja seksistiset: naisilta odotettiin seksuaalisia tekoja vastapalveluksi sille että saa töitä. Kitty ei ollut suoraan kiinnostunut tasa-arvosta ja naisasiasta, ennen kuin hän kohtasi oman "MeToo" -hetkensä. Välikohtaus sattui "Mr Dreck" tai "Mr Trash" -nimellä mainitun agentin kanssa: Marion ja Mr Dreck tapasivat, koska oli tarkoitus sopia mahdollisesta esiintymisestä. Tapaamisen aikana Mr Dreck yritti suudella Marionia väkisin. Nainen esteli miestä, kaatui ja löi vielä päänsä. Mr Dreck totesi kylmästi, ettei Kittyllä ole mahdollisuuksia menestyä, jos hän jatkaa vastustelua aina kun valtaa pitävät miehet yrittävät lähennellä häntä. Kiertueilla Marion joutui toteamaan, että muutkin naiset joutuvat kokemaan samaa ahdistelua.
Vuonna 1906 Kitty Marion liittyi näyttelijäin ja varietee-artistien liittoon VAF:iin (Actor's Association and the Variety Artists Federation). Liiton tilaisuuksissa Marion puhui suorin sanoin naispuolisten esiintyjien saamasta kohtelusta. Samana vuonna London Era -sanomalehti julkaisi jutun, jossa syytettiin näyttelijöitä siitä, että nämä eivät ole lojaaleja agenttejaan kohtaan. Kitty vastasi syytöksiin kirjeellä jossa hän totesi, että naisen on ilmeisesti liki mahdotonta sekä ansaita elantonsa että edetä näyttelijän ammatissa ilman että häntä siinä samalla tavalla tai toisella käytetään hyväksi. Naispuolisen näyttelijän tulisi voida toimia ammatissaan ilman että joutuu uhraamaan kehollisen koskemattomuutensa siinä samalla. Seuraavan kuuden viikon aikana useat muutkin naiset kertoivat lehdelle vastaavista kokemuksista. Marionin uraa Englannissa vahingoitti kuitenkin se, että hän ryhtyi ajamaan naisten äänioikeutta, ja agentit taas pyrkivät välttämään kohuja. Yhdysvaltoihin muutto tarjosi jälleen mahdollisuuden edetä uralla. Toisaalta Yhdysvalloissa Kitty Marionin aikaa vei se, että hän keskittyi Margaret Sangerin perustamaan Birth Control Review -lehteen.